REPUBLIKA SRBIJA

NARODNA SKUPŠTINA

01 Broj 06-2/409-21

14. oktobar 2021. godine

B e o g r a d

**Z A P I S N I K**

**DRUGE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 13. I 14. OKTOBRA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 112 narodnih poslanika, a primenom elektronskog sistema za glasanje utvrđeno je da je u sali prisutno 157 narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Žarko Bogatinović, dr Marko Bogdanović, Jelisaveta Veljković, Sonja Vlahović, Nikola Vojinović, Vladan Glišić, Mladen Grujić, Tijana Davidovac, Vladimir Đukanović, Milan Đurica, Ninoslav Erić, doc. dr Ilija Životić, Vladan Zagrađanin, Enis Imamović, Biljana Jakovljević, Krsto Janjušević, Bratislav Jugović, Dragomir Karić, Borisav Kovačević, Goran Kovačević, Jovan Kolundžija, Đorđe Komlenski, Nevenka Kostadinova, Marijana Krajnović, Janko Langura, Sofija Maksimović, Ljiljana Malušić, Vladica Maričić, Uglješa Marković, Rajka Matović, Milutin Mrkonjić, Olivera Nedeljković, Milica Nikolić, dr Vladimir Orlić, Đuro Perić, Tihomir Petković, Mira Petrović, Milena Popović, Adrijana Pupovac, Marina Raguš, Katarina Rakić, Zvonimir Stević, Dušica Stojković, Smilja Tišma, Aleksandar Čotrić, dr Boris Bursać, Aco Petrović, Ljiljana Kuzmanović-Vujaković, Nikola Kožović, Rozalija Ekres, Jelena Kocić i Jelena Katić.

Narodna skupština je, većinom glasova (od 161 prisutnog narodnog poslanika, 154 su glasala za, a sedam nije glasalo), usvojila Zapisnik sednice Četrnaestog vanrednog zasedanja Narodne skupštine Republike Srbije u Dvanaestom sazivu, održane 21, 22. i 23. septembra 2021. godine.

Zatim je Narodna skupština prešla na utvrđivanje dnevnog reda.

Narodna skupština je, većinom glasova (od 162 prisutna narodna poslanika, 154 su glasala za, a osam nije glasalo), prihvatila predlog narodnog poslanika dr Aleksandra Martinovića da se obavi

**zajednički jedinstveni pretres o:**

**- Izveštaju o radu Komisije za zaštitu konkurencije za 2020. godinu,** koji je podnela Komisija za zaštitu konkurencije (broj 02-336/21 od 26. februara 2021. godine), **sa Predlogom zaključka Odbora za privredu, regionalni razvoj, trgovinu, turizam i energetiku od 16. jula 2021. godine,**

**- Izveštaju o radu Fiskalnog saveta za 2020. godinu,** koji je podneo Fiskalni savet (broj 02-473/21 od 22. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 14. jula 2021. godine,**

**- Izveštaju o radu Agencije za energetiku za 2020. godinu,** koji je podnela Agencija za energetiku Republike Srbije (broj 02-926/21 od 27. maja 2021. godine), **sa Predlogom zaključka Odbora za privredu, regionalni razvoj, trgovinu, turizam i energetiku od 2. jula 2021. godine** i

**- Izveštaju o radu Državne revizorske institucije za 2020. godinu,** koji je podnela Državna revizorska institucija (broj 02-558/21 od 31. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 16. juna 2021. godine.**

Narodna skupština je, većinom glasova (od 162 prisutna narodna poslanika, 153 su glasala za, a devet nije glasalo), utvrdila dnevni red Druge sednice Drugog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

1. **Predlog odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 119-1669/21 od 24. septembra 2021. godine)
2. **Izveštaj o radu Komisije za zaštitu konkurencije za 2020. godinu**, koji je podnela Komisija za zaštitu konkurencije (broj 02-336/21 od 26. februara 2021. godine), **sa Predlogom zaključka Odbora za privredu, regionalni razvoj, trgovinu, turizam i energetiku od 16. jula 2021. godine**
3. **Izveštaj o radu Fiskalnog saveta za 2020. godinu**, koji je podneo Fiskalni savet (broj 02-473/21 od 22. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 14. jula 2021. godine**
4. **Izveštaj o radu Agencije za energetiku za 2020. godinu,** koji je podnela Agencija za energetiku Republike Srbije (broj 02-926/21 od 27. maja 2021. godine), **sa Predlogom zaključka Odbora za privredu, regionalni razvoj, trgovinu, turizam i energetiku od 2. jula 2021. godine**
5. **Izveštaj o radu Državne revizorske institucije za 2020. godinu**, koji je podnela Državna revizorska institucija (broj 02-558/21 od 31. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 16. juna 2021. godine.**

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Vukica Kužić, Snežana Bjelogrlić i Žak Pavlović, izborni članovi Visokog saveta sudstva iz reda sudija.

Zatim je Narodna skupština prešla na rad po utvrđenom dnevnom redu sednice, odnosno na jedinstveni pretres o **1. tački dnevnog reda - PREDLOGU ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**.

Predsednik je, saglasno članu 192. stav 3. i članu 201. Poslovnika, otvorio jedinstveni pretres oPredlogu odluke.

Predlog Odluke obrazložila je predstavnik predlagača Vukica Kužić, izborni član Visokog saveta sudstva iz reda sudija.

U jedinstvenom pretresu učestvovali su narodni poslanici: Đorđe Dabić, izvestilac Odbora za pravosuđe, državnu upravu i lokalnu samoupravu, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS) (nakon čijeg izlaganja je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad Narodne skupštine i posle 18,00 časova), Stefan Krkobabić, predstavnik Poslaničke grupe PUPS - „Tri P“, Dejan Kesar, predstavnik Poslaničke grupe „Aleksandar Vučić - za našu decu“ (koji je osporio predloge: da se za sudiju Osnovnog suda u Loznici izabere Jelena Srdanović, tužilački pomoćnik u Višem javnom tužilaštvu u Šapcu; da se za sudiju Osnovnog suda u Majdanpeku izabere Svetlana Jović, sudijski pomoćnik u Osnovnom sudu u Požarevcu; da se za sudiju Prekršajnog suda u Beogradu izabere Mina Borota Ristić, sudijski pomoćnik u Prekršajnom sudu u Beogradu; da se za sudiju Prekršajnog suda u Zaječaru izabere Milijana Jovnaš, sudijski pomoćnik u Prekršajnom sudu u Zaječaru i da se za sudiju Prekršajnog suda u Kraljevu izabere Nataša Rubežić, sudijski pomoćnik u Prekršajnom apelacionom sudu), Toma Fila, predstavnik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja je narodni poslanik Đorđe Milićević ukazao na povredu Poslovnika ne navodeći član na koji se povreda odnosi), Misala Pramenković, Danijela Veljović, Marija Jevđić, Dubravka Kralj, dr Uglješa Mrdić (koji je osporio predloge: da se za sudiju Osnovnog suda u Senti izabere Nina Atanacković Sulomar, korisnik početne obuke na Pravosudnoj akademiji i da se za sudiju Prekršajnog suda u Bačkoj Palanci izabere Milana Petrović, korisnik početne obuke na Pravosudnoj akademiji), prof. dr Jahja Fehratović, Stefan Srbljanović, Ivan Ribać, Ana Pešić, Milanka Jevtović Vukojičić, Adam Šukalo i Viktor Jevtović, nakon čega je predsedavajući Stefan Krkobabić, potpredsednik Narodne skupštine, odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku jedinstvenog pretresa učestvovali su narodni poslanici: Marijan Rističević, Ilija Matejić, Aleksandar Mirković, Zoran Tomić, Veroljub Arsić, Miloš Terzić, Nebojša Bakarec, prof. dr Vladimir Marinković, Aleksandar Marković, prof. dr Marko Atlagić i Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS).

Zatim je predsedavajuća Elvira Kovač, potpredsednik Narodne skupštine, zaključila jedinstveni pretres o Predlogu odluke.

Prvog dana rada, sednica je završena u 17 časova i 40 minuta.

**Drugi dan rada – 14. oktobar 2021. godine**

Sednica je počela u 10 časova i 20 minuta.

Sednici je predsedavao dr Vladimir Orlić, potpredsednik Narodne skupštine.

 Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 87 narodnih poslanika, a primenom elektronskog sistema za glasanje utvrđeno je da je u sali prisutno 95 narodnih poslanika i da postoje uslovi za rad Narodne skupštine.

 Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od predsednika Vlade, dr Muamer Bačevac, predstavnik Poslaničke grupe Socijaldemokratska partija Srbije - od Nenada Popovića, ministra bez portfelja, Rozalija Ekres, predstavnik Poslaničke grupe SAVEZ VOJVOĐANSKIH MAĐARA - od Ministarstva za rad, zapošljavanje, boračka i socijalna pitanja, Stefan Krkobabić, predstavnik Poslaničke grupe PUPS - „Tri P“- od Ministarstva državne uprave i lokalne samouprave, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i prof. dr Dragoljub Acković, predstavnik Poslaničke grupe „Aleksandar Vučić - za našu decu“- od Ministarstva pravde i Ministarstva unutrašnjih poslova.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Dušan Bajatović, Arđend Bajrami, dr Dragana Barišić, Nadije Bećiri, Josip Broz, Jelisaveta Veljković, Sonja Vlahović, mr Danijela Vujičić, Mladen Grujić, Tijana Davidovac, Milovan Drecun, Vladimir Đukanović, Milan Đurica, Ninoslav Erić, Jelena Žarić Kovačević, doc. dr Ilija Životić, Biljana Jakovljević, Krsto Janjušević, doc. dr Mihailo Jokić, Bratislav Jugović, Šaip Kamberi, Dragomir Karić, Nandor Kiš, Borisav Kovačević, Goran Kovačević, Jovan Kolundžija, Đorđe Komlenski, Marijana Krajnović, Nikola Lazić, Sofija Maksimović, Ljiljana Malušić, Vladica Maričić, Veroljub Matić, Rajka Matović, Jelena Mijatović, Vuk Mirčetić, Nataša Mihailović Vacić, Milutin Mrkonjić, Olivera Nedeljković, Milica Nikolić, Slađana Nikolić, Jovan Palalić, dr Balint Pastor, Zoltan Pek, Đuro Perić, Mira Petrović, Milena Popović, Misala Pramenković, Adrijana Pupovac, Marina Raguš, Katarina Rakić, Zvonimir Stević, Dušica Stojković, Smilja Tišma, dr Emeše Uri, Arpad Fremond, Aco Petrović, Ljiljana Kuzmanović-Vujaković, Nikola Kožović, Danijel Đivanović, Jelena Kocić i Jelena Katić.

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Nebojša Perić, predsednik Komisije za zaštitu konkurencije, Dejan Popović, predsednik Saveta Agencije za energetiku Republike Srbije, dr Duško Pejović, predsednik Saveta Državne revizorske institucije, Pavle Petrović, predsednik Fiskalnog saveta, Danijela Bokan, Miroslava Đošić, Siniša Milošević i Čedomir Radojčić, članovi Saveta Komisije za zaštitu konkurencije, Nikola Altiparmakov i Bojan Dimitrijević, članovi Fiskalnog saveta, Goran Petković, član Saveta Agencije za energetiku Republike Srbije, Nevenka Bojanić, Ljiljana Dimitrijević i Marijana Simović, članovi Saveta Državne revizorske institucije i Milana Milinković, sekretar Saveta Državne revizorske institucije.

Zatim je Narodna skupština nastavila rad i prešla na **zajednički jedinstveni pretres o predlozima akata iz tačaka od 2. do 5. dnevnog reda.**

Predsedavajući dr Vladimir Orlić, potpredsednik Narodne skupštine, saglasno članu 92. stav 2, članu 192. stav 3. i članu 238. stav 4, a shodno članu 157. stav 2. Poslovnika, otvorio je zajednički jedinstveni pretres o:

**- Izveštaju o radu Komisije za zaštitu konkurencije za 2020. godinu**,koji je podnela Komisija za zaštitu konkurencije(broj 02-336/21 od 26. februara 2021. godine), **sa Predlogom zaključka Odbora za privredu, regionalni razvoj, trgovinu, turizam i energetiku od 16. jula 2021. godine,**

**- Izveštaju o radu Fiskalnog saveta za 2020. godinu**, koji je podneo Fiskalni savet (broj 02-473/21 od 22. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 14. jula 2021. godine,**

**- Izveštaju o radu Agencije za energetiku za 2020. godinu**, koji je podnela Agencija za energetiku Republike Srbije (broj 02-926/21 od 27. maja 2021. godine), **sa Predlogom zaključka Odbora za privredu, regionalni razvoj, trgovinu, turizam i energetiku od 2. jula 2021. godine** i

**- Izveštaju o radu Državne revizorske institucije za 2020. godinu**, koji je podnela Državna revizorska institucija(broj 02-558/21 od 31. marta 2021. godine), **sa Predlogom zaključka Odbora za finansije, republički budžet i kontrolu trošenja javnih sredstava od 16. juna 2021. godine.**

Predloge akata obrazložili su predstavnici predlagača: Nebojša Perić, predsednik Komisije za zaštitu konkurencije, Pavle Petrović, predsednik Fiskalnog saveta, Dejan Popović, predsednik Saveta Agencije za energetiku Republike Srbije, dr Duško Pejović, predsednik Saveta Državne revizorske institucije, Veroljub Arsić, predsednik Odbora za privredu, regionalni razvoj, trgovinu, turizam i energetiku, dr Aleksandra Tomić, predsednik Odbora za finansije, republički budžet i kontrolu trošenja javnih sredstava, Veroljub Arsić, predsednik Odbora za privredu, regionalni razvoj, trgovinu, turizam i energetiku (nakon čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova, a zatim su se naizmenično za reč javljali predstavnik predlagača Pavle Petrović i narodni poslanik Veroljub Arsić, posle čega je narodni poslanik Đorđe Milićević ukazao na povrede čl. 106. i 107. Poslovnika).

U zajedničkom jedinstvenom pretresu, učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ i Dragan D. Marković, predsednik Poslaničke grupe JEDINSTVENA SRBIJA (JS) (povodom čijeg izlaganja se za reč javio predstavnik predlagača Pavle Petrović, a zatim su se za repliku i reč naizmenično javljali narodni poslanik Dragan D. Marković, predstavnik predlagača Nebojša Perić, narodni poslanik Dragan D. Marković i predstavnik predlagača dr Duško Pejović), posle čega je predsedavajući Stefan Krkobabić, potpredsednik Narodne skupštine, odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog jedinstvenog pretresa, učestvovali su narodni poslanici: dr Milorad Mijatović, predstavnik Poslaničke grupe Socijaldemokratska partija Srbije, hadži Milorad Stošić, predstavnik Poslaničke grupe PUPS - „Tri P“, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Veroljub Arsić, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javio predstavnik predlagača Pavle Petrović, nakon čega je narodni poslanik Đorđe Milićević ukazao na povredu člana 106. Poslovnika, a zatim se za repliku javio narodni poslanik Veroljub Arsić), Samir Tandir, Jasmina Karanac (nakon čijeg izlaganja se za reč javio predstavnik predlagača dr Duško Pejović, a zatim se za repliku javio narodni poslanik Samir Tandir), Slavenko Unković, Stefan Krkobabić (nakon čijeg izlaganja se za reč javila predstavnik predlagača dr Aleksandra Tomić) i Snežana Paunović.

Zatim je predsedavajući dr Vladimir Orlić, potpredsednik Narodne skupštine, zaključio zajednički jedinstveni pretres.

Predsedavajući je, saglasno članu 87. stav 5. Poslovnika, odredio četvrtak, 14. oktobar 2021. godine, sa početkom u 18,00 časova, kao Dan za glasanje o tačkama dnevnog reda Druge sednice Drugog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da su u sali prisutna 154 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**

Narodna skupština nije prihvatila predlog da se za sudiju Osnovnog suda u Loznici izabere Jelena Srdanović, tužilački pomoćnik u Višem javnom tužilaštvu u Šapcu, čiju je kandidaturu osporio narodni poslanik Dejan Kesar (od 156 prisutnih narodnih poslanika, dva su glasala za, jedan protiv, a 153 nisu glasala).

Narodna skupština nije prihvatila predlog da se za sudiju Osnovnog suda u Majdanpeku izabere Svetlana Jović, sudijski pomoćnik u Osnovnom sudu u Požarevcu, čiju je kandidaturu osporio narodni poslanik Dejan Kesar (od 156 prisutnih narodnih poslanika, jedan je glasao za, a 155 nije glasalo).

Narodna skupština nije prihvatila predlog da se za sudiju Prekršajnog suda u Beogradu izabere Mina Borota Ristić, sudijski pomoćnik u Prekršajnom sudu u Beogradu, čiju je kandidaturu osporio narodni poslanik Dejan Kesar (od 156 prisutnih narodnih poslanika, 156 nije glasalo).

Narodna skupština nije prihvatila predlog da se za sudiju Prekršajnog suda u Zaječaru izabere Milijana Jovnaš, sudijski pomoćnik u Prekršajnom sudu u Zaječaru, čiju je kandidaturu osporio narodni poslanik Dejan Kesar (od 157 prisutnih narodnih poslanika, 157 nije glasalo).

Narodna skupština nije prihvatila predlog da se za sudiju Prekršajnog suda u Kraljevu izabere Nataša Rubežić, sudijski pomoćnik u Prekršajnom apelacionom sudu, čiju je kandidaturu osporio narodni poslanik Dejan Kesar (od 157 prisutnih narodnih poslanika, 157 nije glasalo).

Narodna skupština nije prihvatila predlog da se za sudiju Osnovnog suda u Senti izabere Nina Atanacković Sulomar, korisnik početne obuke na Pravosudnoj akademiji, čiju je kandidaturu osporio narodni poslanik dr Uglješa Mrdić (od 157 prisutnih narodnih poslanika, 157 nije glasalo).

Narodna skupština nije prihvatila predlog da se za sudiju Prekršajnog suda u Bačkoj Palanci izabere Milana Petrović, korisnik početne obuke na Pravosudnoj akademiji, čiju je kandidaturu osporio narodni poslanik dr Uglješa Mrdić (od 157 prisutnih narodnih poslanika, 157 nije glasalo).

Narodna skupština je, većinom glasova svih narodnih poslanika (od 157 prisutih narodnih poslanika, 157 je glasalo za) usvojila Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva, bez osporenih kandidata, u celini.

Zatim je predsedavajući, u ime narodnih poslanika i u svoje ime, čestitao izabranim nosiocima funkcija na izboru i poželeo im puno uspeha u radu.

**2. tačka dnevnog reda – IZVEŠTAJ O RADU KOMISIJE ZA ZAŠTITU KONKURENCIJE ZA 2020. GODINU,** KOJI JE PODNELA KOMISIJA ZA ZAŠTITU KONKURENCIJE (BROJ 02-336/21 OD 26. FEBRUARA 2021. GODINE), **SA PREDLOGOM ZAKLjUČKA ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU OD 16. JULA 2021. GODINE**

Narodna skupština je, većinom glasova (od 158 prisutnih narodnih poslanika, 156 je glasalo za, a dva nisu glasala), usvojila Predlog zaključka povodom razmatranja Godišnjeg izveštaja o radu Komisije za zaštitu konkurencije za 2020. godinu, koji je podneo Odbor za privredu, regionalni razvoj, trgovinu, turizam i energetiku 16. jula 2021. godine.

**3. tačka dnevnog reda – IZVEŠTAJ O RADU FISKALNOG SAVETA ZA 2020. GODINU,** KOJI JE PODNEO FISKALNI SAVET (BROJ 02-473/21 OD 22. MARTA 2021. GODINE), **SA PREDLOGOM ZAKLjUČKA ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA OD 14. JULA 2021. GODINE**

Narodna skupština je, većinom glasova (od 158 prisutnih narodnih poslanika, 156 je glasalo za, jedan protiv, a jedan nije glasao), usvojila Predlog zaključka povodom razmatranja Izveštaja o radu Fiskalnog saveta za 2020. godinu, koji je podneo Odbor za finansije, republički budžet i kontrolu trošenja javnih sredstava 14. jula 2021. godine.

**4. tačka dnevnog reda – IZVEŠTAJ O RADU AGENCIJE ZA ENERGETIKU ZA 2020. GODINU,** KOJI JE PODNELA AGENCIJA ZA ENERGETIKU REPUBLIKE SRBIJE (BROJ 02-926/21 OD 27. MAJA 2021. GODINE), **SA PREDLOGOM ZAKLjUČKA ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU OD 2. JULA 2021. GODINE**

Narodna skupština je, većinom glasova (od 158 prisutnih narodnih poslanika, 157 je glasalo za, a jedan nije glasao), usvojila Predlog zaključka povodom razmatranja Godišnjeg izveštaja o radu Agencije za energetiku Republike Srbije za 2020. godinu, koji je podneo Odbor za privredu, regionalni razvoj, trgovinu, turizam i energetiku 2. jula 2021. godine.

**5. tačka dnevnog reda – IZVEŠTAJ O RADU DRŽAVNE REVIZORSKE INSTITUCIJE ZA 2020. GODINU,** KOJI JE PODNELA DRŽAVNA REVIZORSKA INSTITUCIJA (BROJ 02-558/21 OD 31. MARTA 2021. GODINE), **SA PREDLOGOM ZAKLjUČKA ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA OD 16. JUNA 2021. GODINE**

Narodna skupština je, jednoglasno (od 158 prisutnih narodnih poslanika, 158 je glasalo za), usvojila Predlog zaključka povodom razmatranja Izveštaja o radu Državne revizorske institucije za 2020. godinu, koji je podneo Odbor za finansije, republički budžet i kontrolu trošenja javnih sredstava 16. juna 2021. godine.

Pošto je Narodna skupština obavila razmatranje i odlučivanje o svim tačkama dnevnog reda sednice, predsedavajući dr Vladimir Orlić, potpredsednik Narodne skupštine, saglasno članu 102. Poslovnika, zaključio je Drugu sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 15 minuta.

GENERALNI SEKRETAR PREDSEDNIK

 Veljko Odalović Ivica Dačić